CELEX: 32008D0788
Language: lt
Date: 1222992000000
Title: 2008/788/EB: 2008 m. spalio 3 d. Komisijos sprendimas, kuriuo nustatomos savanorišką moduliavimą Portugalijoje taikant gaunamos grynosios sumos 2009–2012 kalendoriniais metais (pranešta dokumentu Nr. C(2008) 5533)

11.10.2008   
            
            
               LT
            
            
               Europos Sąjungos oficialusis leidinys
            
            
               L 271/44
            
         
      KOMISIJOS SPRENDIMAS
   
   2008 m. spalio 3 d.
   kuriuo nustatomos savanorišką moduliavimą Portugalijoje taikant gaunamos grynosios sumos 2009–2012 kalendoriniais metais
   (pranešta dokumentu Nr. C(2008) 5533)
   (Tekstas autentiškas tik portugalų kalba)
   (2008/788/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. kovo 27 d. Tarybos reglamentą (EB) Nr. 378/2007, nustatantį tiesioginių išmokų, numatytų Reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, savanoriško moduliavimo taisykles, ir iš dalies keičiantį Reglamentą (EB) Nr. 1290/2005 (1), ypač į jo 4 straipsnio 1 dalį,
   kadangi:
   
               (1)
            
            
               Reglamento (EB) Nr. 378/2007 1 straipsnio 1 dalies b punkte nustatyta, kad valstybės narės, kurioms pagal Reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (2) 70 straipsnio 4a dalį buvo leista nukrypti nuo Bendrijos paramos bendro finansavimo reikalavimo, gali 2007–2012 m. laikotarpiu sumažinimą (toliau – savanoriškas moduliavimas) taikyti visoms tiesioginių išmokų, nurodytų Reglamento (EB) Nr. 1782/2003 (3), nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, 2 straipsnio d punkte, sumoms.
            
         
               (2)
            
            
               Reglamento (EB) Nr. 378/2007 2 straipsnyje numatyta, kad per du mėnesius nuo to reglamento įsigaliojimo valstybės narės nustato savanoriško moduliavimo metinę normą, kuri bus taikoma 2007–2012 m., ir ją kartu su to moduliavimo taikymo poveikio įvertinimu pateikia Komisijai.
            
         
               (3)
            
            
               Savanorišką moduliavimą taikant gaunamos grynosios sumos turi būti nustatytos remiantis apskaičiavimu savanoriško moduliavimo bendros nacionalinės normos taikymo atveju arba sumomis, kurias valstybės narės nurodė savo prašymuose, kaip numatyta Reglamento (EB) Nr. 378/2007 3 straipsnio 2 dalyje, valstybių narių, taikančių pagal regionus diferencijuotas normas, atveju.
            
         
               (4)
            
            
               Portugalija Komisijai nurodė 10 % bendrą savanoriško sumažinimo normą, kuri bus taikoma 2009–2012 kalendoriniais metais.
            
         
               (5)
            
            
               Portugalija taip pat pateikė to moduliavimo taikymo poveikio įvertinimą.
            
         
               (6)
            
            
               Komisijos reglamentu (EB) Nr. 333/2008 (4) nustatytos papildomos pagalbos sumoms taikytinos ribos, naudotinos Portugalijai atliekant Reglamentu (EB) Nr. 378/2007 įvestą savanorišką moduliavimą.
            
         
               (7)
            
            
               Todėl reikėtų nustatyti Portugalijoje savanorišką moduliavimą taikant gaunamas grynąsias sumas,
            
         PRIĖMĖ ŠĮ SPRENDIMĄ:
   1 straipsnis
   Portugalijoje taikant savanorišką moduliavimą 2009–2012 kalendoriniais metais gaunamos grynosios sumos:
   
               Metai
            
            
               2009
            
            
               2010
            
            
               2011
            
            
               2012
            
         
               Mln. EUR
            
            
               41,6
            
            
               40,8
            
            
               40,8
            
            
               40,8
            
         2 straipsnis
   Šis sprendimas taikomas nuo 2010 finansinių metų.
   3 straipsnis
   Šis sprendimas skirtas Portugalijos Respublikai.
   
      Priimta Briuselyje, 2008 m. spalio 3 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 95, 2007 4 5, p. 1.
   
      (2)  OL L 277, 2005 10 21, p. 1.
   
      (3)  OL L 270, 2003 10 21, p. 1.
   
      (4)  OL L 102, 2008 4 12, p. 19.